Onintze Villanueva Goikoetxea

Onintze Villanueva Goikoetxea (Mexiko, 1955eko abuztuaren 20a) emakume ekintzailea da, Tronperri dantza taldearen bultzailea eta dantza irakaslea urte luzez, baita herriko hainbat ekimenen antolatzailea ere.

 Bizitza 
1970ko abuztuan heldu zen Mexikotik Durangora bere familiarekin eta bertan kokatu zen. Durangoko Fray Juan de Zumarraga Institutuan eta Bilbon egin zituen ikasketak. Eusko Jaurlaritzako funtzionario lanpostua lortu eta zenbait sailetan lan egin zuen jubilatu arte, besteak beste: IVAP, Hezkuntza, Industria eta Etxebizitzan.

 Ekintzaile 
Euskaltzalea eta Euskal Dantzazalea izanik, 1975ean Tronperri Taldearekin hasi zen elkarlanean eta taldean irakasle jardun zuen. 1977an Tronperri taldearen ordezkari gisa Jai Batzordean sartu zen Durangoko Jaiak antolatzeko eta 1988ra arte ekin zion zeregin horri.

1988an Durangoko Udalak erabaki zuen Kultur Kontseilua sortzea eta Kultur taldeek Onintze izendatu zuten presidente (1988-1991). Urte horretan Jai Kontseilua ere sortu zen, eta berak Jai Kontseiluan parte hartu zuen Kultur Kontseiluaren ordezkaria gisa. Era berean parte hartu zuen Kultur eta Jai Kontseiluaren estatutuen sorreran.

Kontseiluko presidentea zen bitartean ondorengoak antolatu zituen:

 Kultur astea.
 1988an Hiru Durangoko (Mexico, AEB, Bizkaia) ordezkarientzako jaialdia.

 Durangoko taldeen hainbat emanaldi.

 San Agustin Kultur Gunearen erabilerako proiektuan parte hartu zuen.
 Bakearen aldeko Udal Foroa.
 Durangoko eta Durangotik kanpo hainbat kultur ekitaldi.

Jubilatu ostean ere Tronperri Dantza Taldean lanean jarraitu du.

 Aintzatespenak 

 1989an Durangoko txupinlaria izan zen Jai Kontseiluak proposatuta, Kontseiluetan egindako lanagatik. Garai hartan bera zen Kontseiluetan emakume bakarra.
 2003an arazo pertsonalengatik, Jai Kontseilua utzi egin zuen. Udalak LAN SARIA eman zion.

 Erreferentziak 

 Kanpo estekak 

Kategoria:Mexikarrak
Kategoria:Durangarrak
Kategoria:Emakume ekintzaileak
Kategoria:Dantza irakasleak